ভয়াবহ বিস্ফোরণ! গ্যাস সিলিন্ডার ফেটে আগুনে পুড়ে ছাই ৬টি দোকান

হুগলি: রবিবার সাত সকালে ভয়াবহ বিস্ফোরণে (Massive Blust in Chapadanga Busstand) কেঁপে উঠল চাঁপাডাঙ্গা বাসস্ট্যান্ড। পরপর ৩টি গ্যাস সিলিন্ডার ফেটে আগুনে পুড়ে ছাই ৬টি দোকান। দাউ দাউ করে আগুন জ্বলতে থাকে এলাকার একাধিক দোকান। আচমকা বিকট শব্দ পেয়ে আতঙ্কে চিৎকার করতে শুরু করেন এলাকাবাসী। বিস্ফোরণের খবর পেয়ে ছুটে আসে দমকল বিভাগ ও তারকেশ্বর থানার পুলিশ (Tarakeswar Police Station)। দমকল কর্মীরা পৌঁছে আগুন নিয়ন্ত্রণের কাজ শুরু করেন। তবে স্বস্তির এটাই যে দুর্ঘটনায় হতাহতের কোনও খবর মেলেনি।

সূত্রের খবর, রবিবার সকাল সাড়ে আটটা নাগাদ আচমকা বিকট বিস্ফোরণের শব্দে কেঁপে ওঠে গোটা এলাকা। তারকেশ্বরের চাঁপাডাঙ্গা বাসস্ট্যান্ড (Chapadanga Busstand) এলাকায় একটি চপের দোকানে পরপর তিনটি গ্যাস সিলিন্ডার বিস্ফোরণের আওয়াজ শুনতে পান এলাকার বাসিন্দারা। এরপরই দাউ দাউ করে আগুন জ্বলতে থাকে দোকানে। চপের দোকান লাগোয়া থাকা দুটি রেস্তরা, একটি ফুলের দোকান সহ মোট ছয়টি দোকানে আগুন লেগে যায়।

আরও পড়ুন: আজ এসএসসির দ্বিতীয় দফা, একাদশ-দ্বাদশ শ্রেণিতে শিক্ষক নিয়োগের পরীক্ষা

প্রথমে স্থানীয় বাসিন্দারাই আগুন নিয়ন্ত্রণে আনার চেষ্টা করেন। কিন্তু আগুনের তীব্রতা এতটাই বেশি ছিল যে মুহূর্তের মধ্যে দোকানগুলি গ্রাস করে নেয়। তারপরে খবর দেওয়া হয় দমকল বিভাগ ও তারকেশ্বর থানায়। ঘটনাস্থলে দ্রুত ছুটে আসে পুলিশ ও দমকল বিভাগের কর্মীরা (Fire Fighters)। একটি ইঞ্জিনের সাহায্যে আগুন নিয়ন্ত্রণে আনে দমকল বিভাগের কর্মীরা। তবে দমকল আসার আগেই কয়েক মিনিটের মধ্যেই ৬টি দোকান আগুনে পুড়ে ছাই হয়ে যায়। তবে দুর্ঘটনায় কত পরিমাণ ক্ষয়ক্ষতি হয়েছে তা এখনো জানা যায়নি। স্বস্তির এটাই যে দুর্ঘটনায় হতাহতের কোনও খবর মেলেনি।

তবে বিশ্বকর্মা পুজোর আগে ব্যাপক ক্ষতির মুখে পড়লের দোকানের মালিকরা। দমকলের বিভাগের প্রাথমিক অনুমান গাস সিলিন্ডার ফেটে দোকানে আগুন লেগেছে। তবে কীভাবে গ্যাস সিলিন্ডার ফাটল গোটা বিষয়টা খতিয়ে দেখছে পুলিশ ও দমকল বিভাগ।

দেখুন অন্য খবর

The post ভয়াবহ বিস্ফোরণ! গ্যাস সিলিন্ডার ফেটে আগুনে পুড়ে ছাই ৬টি দোকান first appeared on KolkataTV.